CELEX: 32020R0204
Language: et
Date: 2019-11-28 00:00:00
Title: Komisjoni Rakendusmäärus (EL) 2020/204, 28. november 2019, milles käsitletakse Euroopa elektroonilise maksukogumisteenuse osutajate üksikasjalikke kohustusi, Euroopa elektroonilise teemaksu kogumise piirkondi käsitleva teatise miinimumsisu, elektrooniliste liideste ja koostalitluse komponentide suhtes kohaldatavaid nõudeid ning millega tunnistatakse kehtetuks otsus 2009/750/EÜ

17.2.2020   
               
               
                  ET
               
               
                  Euroopa Liidu Teataja
               
               
                  L 43/49
               
            
         KOMISJONI RAKENDUSMÄÄRUS (EL) 2020/204,
         28. november 2019,
         milles käsitletakse Euroopa elektroonilise maksukogumisteenuse osutajate üksikasjalikke kohustusi, Euroopa elektroonilise teemaksu kogumise piirkondi käsitleva teatise miinimumsisu, elektrooniliste liideste ja koostalitluse komponentide suhtes kohaldatavaid nõudeid ning millega tunnistatakse kehtetuks otsus 2009/750/EÜ
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 19. märtsi 2019. aasta direktiivi (EL) 2019/520 liidu elektrooniliste teemaksu kogumise süsteemide koostalitlusvõime ja teemaksude tasumata jätmist käsitleva piiriülese teabevahetuse hõlbustamise kohta, (1) eriti selle artikli 5 lõiget 11, artikli 6 lõiget 9, artikli 14 lõiget 3, artikli 15 lõiget 6 ja artikli 15 lõiget 7,
         olles konsulteerinud elektrooniliste maksukogumissüsteemide komiteega
         ning arvestades järgmist:
         
                     (1)
                  
                  
                     Selleks et viia lõpule elektroonilise teemaksu kogumise süsteemide koostalitluse tagamiseks vajaliku õigusraamistiku väljatöötamine, on vaja sätestada üksikasjalikud nõuded Euroopa elektroonilise maksukogumisteenuse (edaspidi „EETS“) osutajate kohustuste, EETSi piirkondi käsitleva teatise sisu, elektrooniliste liideste ja koostalitluse komponente käsitlevate nõuete kohta.
                  
               
                     (2)
                  
                  
                     EETSi süsteemi toimimisprobleemide vältimiseks peaks EETSi osutajatel olema kohustus jälgida oma teenust ja teha teemaksu kogujaga teemaksusüsteemi katsete korraldamisel koostööd.
                  
               
                     (3)
                  
                  
                     EETSi osutajad peaksid esitama teemaksu kogujale konkreetsed andmed, et oleks võimalik kontrollida kohaldatava teemaksu arvutamist.
                  
               
                     (4)
                  
                  
                     Selleks et tagada EETSi süsteemi tõrgeteta toimimine, peaksid EETSi osutajad pakkuma tehnilist tuge sõiduki seadmestiku identifitseerimiseks.
                  
               
                     (5)
                  
                  
                     Käesolevas määruses sätestatud meetmeid, millega kaasneb isikuandmete töötlemine, tuleb rakendada kooskõlas isikuandmete ja eraelu puutumatuse kaitset käsitleva liidu õigusega, eelkõige Euroopa Parlamendi ja nõukogu määrusega (EL) 2016/679 (2) ning vajaduse korral Euroopa Parlamendi ja nõukogu direktiiviga 2002/58/EÜ (3). Seega ei peaks EETSi osutajad olema kohustatud esitama teemaksu kogujatele rohkem kliendiandmeid, kui on vaja EETSi nõuetekohase toimimise tagamiseks.
                  
               
                     (6)
                  
                  
                     Selleks et pakkuda kasutajatele asjakohast teavet, peaksid eri teenuste ja teemaksu hinnakomponendid olema arvetel läbipaistvalt kajastatud
                  
               
                     (7)
                  
                  
                     Tuleks täpsustada EETSi piirkonda käsitleva teatise miinimumsisu, et anda EETSi osutajatele piisavalt selge ülevaade EETSi osutamise tingimustest asjaomases teemaksupiirkonnas.
                  
               
                     (8)
                  
                  
                     EETSi tõrgeteta toimimiseks on vaja miinimumtasemel ühtlustada elektroonilisi liidesed ning osaliste, eelkõige teemaksu kogujate ja EETSi osutajate vaheliste liideste toimimist.
                  
               
                     (9)
                  
                  
                     Tuleks kehtestada taristu erinõuded, et tagada asjaomaste osaliste seadmete puhul nõuetekohane side ja toimimine ning saavutada EETSi tõrgeteta ning turvaline koostalitlus ja teemaksu sissenõudmine
                  
               
                     (10)
                  
                  
                     Selleks et muuta EETSi osutajate akrediteerimisprotsess tõhusamaks, on vaja teataval määral ühtlustada koostalitluse komponentide kirjeldustele vastavuse ja kasutussobivuse hindamise menetlust EETSi eri piirkondades. Seepärast on vaja kehtestada asjakohane menetlus, sealhulgas EÜ deklaratsioonide sisu ja vorm.
                  
               
                     (11)
                  
                  
                     Selleks et tagada õigusraamistiku sidusus ja EETSi süsteemi nõuetekohane toimimine, tuleks komisjoni otsus 2009/750/EÜ (4) tunnistada kehtetuks alates kuupäevast, mil direktiiv (EL) 2019/520 tuleb üle võtta kõikides liikmesriikides ja millest alates hakatakse kohaldama käesolevat määrust ning direktiivis 2009/750/EÜ osutatud delegeeritud õigusakte.
                  
               
                     (12)
                  
                  
                     Käesoleva määrusega ettenähtud meetmed on kooskõlas direktiivi (EL) 2019/520 artikli 31 lõikes 1 osutatud elektrooniliste maksukogumissüsteemide komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Kohaldamisala
            Käesolevas määruses sätestatakse Euroopa elektroonilise maksukogumisteenuse (edaspidi „EETS“) osutajate üksikasjalikud kohustused, teave EETSi piirkondi käsitleva teatise miinimumsisu kohta, koostalitluse komponentide vaheliste elektrooniliste liideste kirjeldused, nende komponentide suhtes kohaldatavad nõuded ning menetlus, mida liikmesriigid peavad järgima, et hinnata koostalitluse komponentide kirjeldustele vastavust ja kasutussobivust.
         
         
            Artikkel 2
            EETSi osutajate üksikasjalikud kohustused
            
               1.   EETSi osutajad kehtestavad oma teenuste tulemuslikkuse jälgimiseks auditeeritud tööprotsessid, millega nähakse ette tulemuslikkusprobleemide või andmete terviklikkuse rikkumise korral kohaldatavad asjakohased meetmed.
            
            
               2.   Ülemaailmsetel satelliitnavigatsioonisüsteemidel põhinevate süsteemide puhul jälgivad EETSi osutajad satelliitnavigatsiooni ja -positsioneerimise asukohaandmete kättesaadavust. EETSi osutajad teavitavad teemaksu kogujaid probleemidest, mis neil võivad tekkida seoses satelliidisignaalide vastuvõtmisega teemaksu deklaratsiooni andmete tuvastamisel.
            
            
               3.   Teemaksu kogujal on õigus nõuda EETSi osutajalt koostööd etteteatamata ja üksikasjalike teemaksusüsteemi katsete korraldamisel, millesse kaasatakse teemaksu koguja EETSi piirkonnas või piirkondades liiklevaid või hiljuti liigelnud sõidukeid. Sellistesse katsetesse kaasatud sõidukite aastane arv EETSi osutaja kohta peab olema proportsionaalne teemaksu koguja EETSi piirkonnas või piirkondades tegutseva teenuseosutaja aastase keskmise liiklusmahuga või kõnealuse liiklusmahu prognoosidega.
            
            
               4.   Kui ei ole kokku lepitud teisiti, edastab EETSi osutaja teemaksu kogujale järgmise teabe, mida on vaja teemaksu kohaldamiseks EETSi kasutajate sõidukite suhtes või mis võimaldab teemaksu kogujal kontrollida EETSi osutajate poolt EETSi kasutajate sõidukite suhtes kohaldatud teemaksu arvutamist:
               
                           a)
                        
                        
                           EETSi kasutaja sõiduki registreerimismärk, sealhulgas rahvusvahelise numbrimärgi riigikood;
                        
                     
                           b)
                        
                        
                           EETSi kasutaja konto identifitseerimistunnus;
                        
                     
                           c)
                        
                        
                           sõiduki seadmestiku identifitseerimistunnus, kui seda EETSi piirkonnas kasutatakse;
                        
                     
                           d)
                        
                        
                           sõiduki klassifikatsiooni parameetrid, mida on vaja kohaldatava tariifi kehtestamiseks.
                        
                     Andmevahetus peab olema kooskõlas käesoleva rakendusmääruse I lisa sätetega.
            
            
               5.   Selleks et tagada sõiduki seadmestiku nõuetekohane seadistus, pakuvad EETSi osutajad asjakohast teenindust ja tehnilist tuge. EETSi osutajad vastutavad selle eest, et sõiduki klassifikatsiooni püsiparameetrid salvestatakse sõiduki seadmestikus või EETSi osutajate tugisüsteemis. Sõiduki klassifikatsiooni muutuvaid parameetreid, mis võivad eri sõitudel või ühe sõidu jooksul vahelduda ning mis kavatsetakse kasutusele võtta sõidukisisese sekkumisega, konfigureeritakse asjakohase inimene-masin-liidese abil.
            
            
               6.   Vajaduse korral tuleb EETSi osutajate poolt konkreetsetele EETSi kasutajatele väljastatavatel arvetel selgelt märkida, kui suure osa sissenõutavast teemaksust moodustab EETSi osutaja teenustasu, ning kui kasutaja ei otsusta teisiti, vähemalt teemaksu sissenõudmise aeg ja koht ning konkreetsed kasutajaga seotud teemaksud.
            
            
               7.   EETSi osutajad teavitavad EETSi kasutajaid võimalikult kiiresti igasugusest teemaksu deklareerimata jätmise juhtumist tema kontoga seoses, pakkudes enne täitemeetmete rakendamist võimalust oma kontot korrigeerida, kui see on liikmesriigi õiguse kohaselt võimalik.
            
         
         
            Artikkel 3
            EETSi piirkonna teatis
            Direktiivi (EL) 2019/520 artikli 6 lõikes 2 osutatud EETSi piirkonna teatis peab sisaldama vähemalt käesoleva rakendusmääruse II lisas loetletud elemente ning vastama kõnealuses lisas sätestatud nõuetele.
         
         
            Artikkel 4
            EETSi sidusrühmade rollid ja liidesed
            
               1.   Teemaksu kogujad ja EETSi osutajad võtavad kasutusele ühised liidesed ja rakendavad sideprotokolle kooskõlas käesoleva rakendusmääruse I lisa nõuetega. EETSi osutajad edastavad koostalitlusvõimeliste sidekanalite kaudu teemaksu kogujatele turvalist teavet teemaksu kogumise toimingute ja kontrolli või teemaksu sissenõudmise kohta vastavalt kohaldatavatele tehnilistele kirjeldustele.
            
            
               2.   EETSi süsteem võimaldab teemaksu kogujatel hõlpsasti ja vahetult kindlaks teha, kas nende EETSi piirkonnas liiklev sõiduk, mille puhul nõutakse sõiduki seadmestiku kasutamist ja mis eeldatavalt kasutab EETSi, on ka tegelikult varustatud kehtiva, nõuetekohaselt töötava ja tõeseid andmeid edastava seadmestikuga.
            
            
               3.   EETSi puhul kasutataval sõiduki seadmestikul peab olema inimene-masin-liides, mis näitab kasutajale, et seadmestik töötab nõuetekohaselt, ja liides, mis deklareerib muutuvaid teemaksuparameetreid ning näitab nende parameetrite seadistusi.
            
         
         
            Artikkel 5
            Kirjeldustele vastavus ja kasutussobivus
            Koostalitluse komponentide kirjeldustele vastavust ja kasutussobivust hinnatakse vastavalt käesoleva rakendusmääruse III lisale.
         
         
            Artikkel 6
            Kehtetuks tunnistamine
            Otsus 2009/750/EÜ tunnistatakse kehtetuks alates 19. oktoobrist 2021.
         
         
            Artikkel 7
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 19. oktoobrist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. november 2019
            
               
                  Komisjoni nimel
               
               
                  President
               
               Jean-Claude JUNCKER
            
         
         
            (1)  ELT L 91, 29.3.2019, lk 45.
         
            (2)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (ELT L 119, 4.5.2016, lk 1).
         
            (3)  Euroopa Parlamendi ja nõukogu 12. juuli 2002. aasta direktiiv 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (EÜT L 201, 31.7.2002, lk 37).
         
            (4)  Komisjoni 6. oktoobri 2009. aasta otsus 2009/750/EÜ Euroopa elektroonilise maksukogumisteenuse määratluse ja tehniliste elementide kohta (ELT L 268, 13.10.2009, lk 11).
      
      
         
            I LISA
            EUROOPA ELEKTROONILISE MAKSUKOGUMISTEENUSE LIIDESED
            Euroopa elektroonilise maksukogumisteenuse (edaspidi „EETS“) osutajad ja teemaksu kogujad peavad kasutama järgmisi elektroonilisi liideseid:
            
                        1.
                     
                     
                        EETSi osutaja sõiduki seadmestiku ja teemaksu koguja paiksete või liikuvseadmete vahelised elektroonilised raadioliidesed tee ääres. Sõiduki seadmestiku ja teemaksu kogujate paiksete või liikuvseadmete vahelised teeäärsed standarditud liidesed peavad võimaldama vähemalt järgmist:
                        
                                    a)
                                 
                                 
                                    sihtotstarbelisel lähitoimesidel (DSRC) põhinevad maksutehingud, mis vastavad järgmistele nõuetele:
                                    
                                                i)
                                             
                                             
                                                EETSi osutaja sõiduki seadmestik peab toetama standardi EN 15509:2014 (1) ning standardi ETSI ES 200674-1 V2.4.1 (2) kohaseid koostalitlusega seotud nõudeid;
                                             
                                          
                                                ii)
                                             
                                             
                                                teemaksu kogujate teeäärsed paiksed või liikuvseadmed peavad toetama standardi EN 15509:2014 nõudeid. Itaalia piires võivad teemaksu kogujate teeäärsed paiksed ja liikuvseadmed selle asemel toetada standardi ETSI ES 200674-1 V2.4.1 kohaseid koostalitlusega seotud nõudeid;
                                             
                                          
                              
                                    b)
                                 
                                 
                                    vastavuse kontrollimine reaalajas kooskõlas standardi EN ISO 12813:2015 (3) nõuetega;
                                 
                              
                                    c)
                                 
                                 
                                    asukoha täpsustamine (vajaduse korral) kooskõlas standardi EN ISO 13141:2015 (4) nõuetega.
                                 
                              EETSi kasutava sõiduki seadmestik peab vastama punkti 1 alapunktide a, b ja c nõuetele. Kergsõidukite kasutajate jaoks ette nähtud EETSi seadmestik peab olema kooskõlas punkti 1 alapunktis a nimetatud sätetega, nagu on osutatud direktiivi (EL) 2019/520 artikli 3 lõikes 6.
                        Teemaksu kogujad võivad punkti 1 alapunktides a, b ja c ning punktis 2 osutatud sätteid rakendada oma teeäärsete paiksete või liikuvseadmete suhtes vastavalt enda vajadustele.
                        Kui teemaksu koguja rakendab teeäärsete seadmete ja sõiduki seadmestiku vahelise liidese standardi uut versiooni, peab liides piiratud ajavahemiku jooksul jätkuvalt toetama standardi eelmist versiooni, et tagada elektroonilise maksukogumissüsteemi jätkuv ühilduvus töötavate seadmestike omaga. Teemaksu koguja avaldab EETSi piirkonna teatises sellise ajavahemiku kestuse, mis ei tohi olla lühem kui kaks aastat.
                     
                  
                        2.
                     
                     
                        Teemaksu koguja teeäärsete paiksete või liikuvseadmete elektro-optilised kuvamissüsteemid, mis võimaldavad numbrimärgi automaatset tuvastamist (ANPR) teemaksusüsteemides, mille puhul ei nõuta sõiduki seadmestiku paigaldamist ja kasutamist
                     
                  
                        3.
                     
                     
                        Elektroonilised liidesed asjakohaste tugisüsteemide vahel
                        Teemaksu kogujad rakendavad neid liidese aspekte, mis on seotud nende vastutusalasse kuuluvas EETSi piirkonnas kasutatava tehnoloogiaga (GNSS, DSRC ja/või ANPR).
                     
                  
                        3.1.
                     
                     
                        Nii EETSi osutajad kui ka teemaksu kogujad rakendavad EETSi teemaksupiirkonnas kasutatavast tehnoloogiast sõltumatult järgmisi tugisüsteemide liideseid:
                        
                                    a)
                                 
                                 
                                    teabevahetus, millega toetatakse eranditöötluse üleandmist teemaksu kogujalt EETSi osutajatele;
                                 
                              
                                    b)
                                 
                                 
                                    EETSi kasutajatega seotud loetelude vahetamine EETSi osutajate ja teemaksu kogujate vahel;
                                 
                              
                                    c)
                                 
                                 
                                    usaldusobjektide nimekirjade vahetamine;
                                 
                              
                                    d)
                                 
                                 
                                    teemaksu taustaandmete vahetamine;
                                 
                              
                                    e)
                                 
                                 
                                    maksenõuete vahetamine kooskõlas vastuvõetud ärimudeliga (vabatahtlik).
                                 
                              
                  
                        3.2.
                     
                     
                        Lisaks rakendavad nii EETSi osutajad kui ka teemaksu kogujad EETSi piirkondades, kus kasutatakse GNSSi tehnoloogiat, järgmisi tugisüsteemide liideseid:
                        
                                    a)
                                 
                                 
                                    ülemaailmse satelliitnavigatsioonisüsteemi (GNSS) põhiselt makstava teemaksu deklaratsioonide esitamine ja valideerimine;
                                 
                              
                                    b)
                                 
                                 
                                    makseteadete vahetamine vastavalt vastuvõetud ärimudelile (vabatahtlik);
                                 
                              
                                    c)
                                 
                                 
                                    arveldamisega seotud üksikasjade vahetamine vastavalt vastuvõetud ärimudelile (vabatahtlik).
                                 
                              
                  
                        3.3.
                     
                     
                        Lisaks rakendavad nii EETSi osutajad kui ka teemaksu kogujad EETSi piirkondades, kus kasutatakse sihtotstarbelise lähitoimeside (DSRC) tehnoloogiat, järgmisi tugisüsteemide liideseid:
                        
                                    a)
                                 
                                 
                                    arveldamisega seotud üksikasjade vahetamine;
                                 
                              
                                    b)
                                 
                                 
                                    sihtotstarbelisel lähitoimesidel (DSRC) põhinevaid maksutehinguid hõlmavate maksenõuete vahetamine (vabatahtlik).
                                 
                              
                  
                        3.4.
                     
                     
                        Lisaks rakendavad nii EETSi osutajad kui ka teemaksu kogujad EETSi piirkondades, kus kasutatakse ANPR-tehnoloogiat, järgmisi tugisüsteemide liideseid:
                        
                                    a)
                                 
                                 
                                    arveldamisega seotud üksikasjade vahetamine (vabatahtlik);
                                 
                              
                                    b)
                                 
                                 
                                    ANPR-maksustamistehingutel põhinevate maksenõuete vahetamine (vabatahtlik).
                                 
                              DSRC-l ja GNSS-il põhinevate süsteemide elektroonilised liidesed teemaksu koguja ja EETSi osutaja asjakohaste tugisüsteemide vahel peavad vastama standardi CEN/TS 16986:2016 (5) (mida on parandanud standardiga CEN/TS 16986:2016/AC:2017) nõuetele hiljemalt viis aastat alates käesoleva rakendusmääruse kohaldamise kuupäevast. Kui teemaksu koguja või EETSi osutaja rakendab standardi uut versiooni, peab see piiratud ajavahemikus, mille pikkus on vähemalt kaks aastat, jätkuvalt toetama standardi eelmise versiooniga kooskõlas olevat andmevahetust, et tagada tugisüsteemide jätkuv ühilduvus.
                     
                  
               (1)  Elektrooniline maksukogumine – koostalitluse rakendusprofiil sihtotstarbelise lähitoimeside (DSRC) jaoks.
            
               (2)  Intelligentsed transpordisüsteemid (ITS); maanteetranspordi ja liikluse telemaatika (RTTT); sihtotstarbeline lähitoimeside (DSRC); osa 1: Tööstus-, teadus- ja meditsiiniseadmetele (ISM) ette nähtud raadiosagedusalas 5,8 GHz töötavate HDR (High Data Rate) andmeedastusseadmete tehnilised omadused ja katsemeetodid.
            
               (3)  Elektrooniline maksukogumine – vastavuse kontrolli teade autonoomsetele süsteemidele.
            
               (4)  Elektrooniline maksukogumine – asukoha täpsustamise teade autonoomsetele süsteemidele.
            
               (5)  Elektrooniliste lõivude kogumine – koostalitlusvõimelised rakendusprofiilid teabe vahetamiseks teenuse osutamise ja teemaksu kogumise vahel.
         
      
      
         
            II LISA
            EUROOPA ELEKTROONILISE MAKSUKOGUMISTEENUSE PIIRKONDA KÄSITLEVA TEATISE MINIMAALNE SISU
            Euroopa elektroonilise maksukogumisteenuse (EETS) piirkonda käsitleva teatise minimaalne sisu peab hõlmama järgmist teavet.
            
                        1.
                     
                     
                        Menetlustingimusi käsitlev osa, mis ei või olla diskrimineeriv ja peab sisaldama vähemalt järgmist:
                        
                                    a)
                                 
                                 
                                    teemaksutehingute põhimõtted (sealhulgas volitusparameetrid, teemaksu taustaandmed, nn mustad nimekirjad);
                                 
                              
                                    b)
                                 
                                 
                                    menetlused ja teenustaseme kokkulepe, sealhulgas teemaksu deklaratsiooni andmete või arveldusandmete esitamise vorm, teemaksu deklaratsiooni andmete esitamise ajad ja sagedus, maksmata jäetud või valesti makstud teemaksude vastuvõetav osakaal, teemaksu deklaratsiooni andmete õigsus ning operatiivse kättesaadavuse toimimine;
                                 
                              
                                    c)
                                 
                                 
                                    arvete esitamise põhimõtted;
                                 
                              
                                    d)
                                 
                                 
                                    maksepoliitika;
                                 
                              
                                    e)
                                 
                                 
                                    viide asjaomasele lepitusorganile ja tema pädevusele seoses EETSi osutajate ja peamise teenuseosutaja tasustamist käsitlevate vaidluste lahendamisega;
                                 
                              
                                    f)
                                 
                                 
                                    kaubanduslikud tingimused.
                                 
                              
                  
                        1.1.
                     
                     
                        Kaubanduslikke tingimusi käsitlev osa peab hõlmama vähemalt järgmisi EETSi osutajate suhtes kohaldatavaid elemente:
                        
                                    a)
                                 
                                 
                                    mis tahes kohaldatav püsitasu, mille aluseks on teemaksu koguja kulud seoses EETSi nõuetele vastava süsteemi pakkumise, kasutamise ja käigushoidmisega. Teemaksu koguja ei või nõuda EETSi osutajatelt püsitasu, mille aluseks on eespool nimetatud kulud, kui EETSi nõuetele vastava süsteemi pakkumise, kasutamise ja käigushoidmisega seotud kulud on arvestatud teemaksu sisse;
                                 
                              
                                    b)
                                 
                                 
                                    kõik kohaldatavad püsitasud, mille aluseks on direktiivi (EL) 2019/520 artikli 2 punktis 20 osutatud akrediteerimismenetlusega seotud kulud (sealhulgas koostalitluse komponentide kirjeldustele vastavuse või kasutussobivuse hindamisega seotud kulud), mida EETSi osutajad peavad maksma;
                                 
                              
                                    c)
                                 
                                 
                                    kõik kohaldatavad nõuded seoses pangatagatise või sellega samaväärse rahastamisvahendiga, mis ei tohi ületada teemaksutehingute summat, mida EETSi osutaja asjaomase teemaksupiirkonna eest kuus keskmiselt maksab. See summa määratakse kindlaks teemaksutehingute kogusumma põhjal, mille EETSi osutaja asjaomase teemaksupiirkonna eest eelneval aastal maksis. Uute EETSi osutajate ja uute teemaksupiirkondade puhul põhineb see summa eeldataval teemaksutehingute summal, mida EETSi osutaja asjaomase teemaksupiirkonna eest makseperioodil keskmiselt maksaks, võttes arvesse lepingute arvu ja EETSi osutaja äriplaanis esitatud hinnangut lepingu keskmise teemaksu kohta konkreetses teemaksupiirkonnas.
                                 
                              
                  
                        1.2.
                     
                     
                        Kaubanduslikud tingimused hõlmavad ka vähemalt selliste elementide kirjeldust, mida kasutatakse teemaksu koguja poolt EETSi osutajale makstava püsi- ja/või muutuvtasu kindlaksmääramiseks. Tasu suurus võib kõikuda sõltuvalt järgmistest asjaoludest:
                        
                                    a)
                                 
                                 
                                    EETSi osutaja poolt teemaksu koguja nimel kogutud teemaksu summa;
                                 
                              
                                    b)
                                 
                                 
                                    EETSi osutaja pakutavate aktiivsete sõiduki seadmestike arv, mida kasutatakse EETSi piirkonnas, kus asjaomane teemaksu koguja tegutseb;
                                 
                              
                                    c)
                                 
                                 
                                    vajaduse korral teemaksutehingute arv või muu teave sõiduki seadmestiku ja EETSi osutaja tugisüsteemide vahelise mobiilside maksumuse kohta;
                                 
                              
                                    d)
                                 
                                 
                                    EETSi osutaja poolt EETSi kasutajatele esitatud teemaksuarved, mis tuleb tasuda asjaomase EETSi piirkonna kasutamise eest;
                                 
                              
                                    e)
                                 
                                 
                                    muude teenuste kirjeldus, mille teemaksude koguja on EETSi osutajalt allhanke korras tellinud.
                                 
                              
                  
                        1.3.
                     
                     
                        Piirkonda käsitlevas teatises tuleb kirjeldada ka peamise teenuseosutaja konkreetseid nõudeid ja kohustusi, mis erinevad EETSi osutajate omadest ning millega põhjendatakse peamisele teenuseosutajale ja EETSi osutajatele makstavate tasude erinevusi.
                     
                  
                        2.
                     
                     
                        Osa, milles määratakse eelnevalt kindlaks EETSi osutaja EETSi piirkonda akrediteerimise etapid ja akrediteerimismenetluse ligikaudne kestus. Selles osas nähakse ette koostalitluse komponentide kirjeldustele vastavuse ja kasutussobivuse hindamise täielik menetlus. Menetlus peab hõlmama nõutavate sertifikaatide loetelu, laborikatseid ja katseid reaaltingimustes ning nende ligikaudseid kulusid ja mõõdetavaid kriteeriume või parameetreid, mis näitavad vastavust kirjeldustele.
                        See osa sisaldab viiteid kõigile kohaldatavatele elektrooniliste teemaksudega seotud rahvusvahelistele või Euroopa standarditele ning kõnealuste standardite kohaldamisel EETSi piirkonnas tehtavatele eranditele. Selles sätestatakse ka kõik asjaomase EETSi piirkonnaga seotud konkreetsed tehnilised nõuded, mida rahvusvahelised või Euroopa standardid ei hõlma.
                        Kõigi EETSi osutajate suhtes kohaldatakse ühte ja sama vastuvõtumenetlust.
                     
                  
                        3.
                     
                     
                        Teemaksu taustaandmeid käsitlev osa.
                     
                  
      
      
         
            III LISA
            KOOSTALITLUSE KOMPONENTIDE VASTAVUS KIRJELDUSTELE JA KASUTUSSOBIVUS
            Vastavus kirjeldustele
            Koostalitluse komponentide (sealhulgas teeäärsete seadmete ja liideste) vastavust direktiivi (EL) 2019/520 artikli 15 lõigetes 4 ja 5 osutatud nõuetele ning kõikidele asjakohastele tehnilistele kirjeldustele ja standarditele tuleb enne nende turulelaskmist tõendada ühega järgmistest vastavushindamismenetlustest, mis on kohandatud sektori eripärale ja põhineb otsuses 768/2008/EÜ (1) sätestatud moodulitel:
            
                        a)
                     
                     
                        tootmise sisekontroll, mis on sätestatud I osas (moodul A);
                     
                  
                        b)
                     
                     
                        ELi tüübihindamine, mis on sätestatud II osas (moodul B), millele järgneb tootmise sisekontrollil põhinev tüübivastavuse hindamine vastavalt III osale (moodul C).
                     
                  I.   Moodul A – tootmise sisekontroll
            
            Tootmise sisekontroll on vastavushindamismenetlus, millega tootja täidab punktides a, b ja c sätestatud kohustused ning tagab ja kinnitab oma ainuvastutusel, et asjakohased koostalitluse komponendid vastavad nende suhtes kohaldatavatele koostalitluse tehnilise kirjelduse nõuetele, millele on osutatud direktiivi (EL) 2019/520 artikli 15 lõigetes 4 ja 5.
            
                        a)
                     
                     
                        Tehniline dokumentatsioon
                        Tootja valmistab ette tehnilise dokumentatsiooni. Dokumentatsioon võimaldab hinnata koostalitluse komponentide vastavust asjakohastele nõuetele ning sisaldab riski(de) nõuetekohast analüüsi ja hinnangut. Tehnilises dokumentatsioonis määratakse kindlaks kohaldatavad nõuded ja käsitletakse koostalitluse komponendi projekteerimist, tootmist ja tööpõhimõtet hindamiseks vajalikul määral. Tehniline dokumentatsioon peab vajaduse korral sisaldama vähemalt järgmisi elemente:
                        
                                    i)
                                 
                                 
                                    koostalitluse komponendi üldine kirjeldus;
                                 
                              
                                    ii)
                                 
                                 
                                    alusprojekt ning komponentide, alakoostude, elektriskeemide jms tööjoonised ja skeemid;
                                 
                              
                                    iii)
                                 
                                 
                                    eespool nimetatud tööjoonistest ja skeemidest ning koostalitluse komponendi talitlusest arusaamiseks vajalikud kirjeldused ja selgitused;
                                 
                              
                                    iv)
                                 
                                 
                                    viide liideste kategooriale, nagu on sätestatud I lisas;
                                 
                              
                                    v)
                                 
                                 
                                    täielikult või osaliselt kohaldatud standardite ja/või muude asjakohaste tehniliste kirjelduste loetelu ning nende lahenduste kirjeldused, mis on vastu võetud I osas osutatud nõuete järgimiseks;
                                 
                              
                                    vi)
                                 
                                 
                                    tehtud projektiarvutuste, läbiviidud hindamiste jms tulemused ning
                                 
                              
                                    vii)
                                 
                                 
                                    katsearuanded.
                                 
                              
                  
                        b)
                     
                     
                        Tootmine
                        Tootja võtab kõik vajalikud meetmed, et tootmisprotsess ja selle kontroll tagaksid tema valmistatud koostalitluse komponentide vastavuse punktis a osutatud tehnilisele dokumentatsioonile ja nende suhtes kohaldatavate õigusaktide nõuetele.
                     
                  
                        c)
                     
                     
                        EÜ vastavusdeklaratsioon
                        Tootja koostab koostalitluse komponendi mudeli kohta kirjaliku EÜ vastavusdeklaratsiooni ja säilitab seda koos tehnilise dokumentatsiooniga riiklike ametiasutuse jaoks kättesaadavana vähemalt kümne aasta jooksul pärast koostalitluse komponendi turulelaskmist. EÜ vastavusdeklaratsioonis määratakse kindlaks koostalitluse komponent, mille kohta see koostati.
                        EÜ vastavusdeklaratsiooni koopia tehakse asjaomaste ametiasutuste taotlusel neile kättesaadavaks.
                     
                  
                        d)
                     
                     
                        Volitatud esindaja
                        Tootja volitatud esindajal on õigus täita punktis b sätestatud kohustusi tootja nimel ja vastutusel, eeldusel et need on volituses ära märgitud.
                     
                  II.   Moodul B – ELi tüübihindamine
            
            
                     
                        1.
                     
                     
                        ELi tüübihindamine on vastavushindamismenetluse osa, mille puhul teavitatud asutus hindab koostalitluse komponendi tehnilist projekti ja kontrollib ning kinnitab, et koostalitluse komponendi tehniline projekt vastab selle suhtes kohaldatava õigusakti nõuetele.
                     
                  
                     
                        2.
                     
                     
                        ELi tüübihindamist võib teostada ühel järgmistest viisidest:
                        
                                    —
                                 
                                 
                                    kavandatud toodangut esindava tervikliku koostalitluse komponendi näidise hindamine (toote tüüp);
                                 
                              
                                    —
                                 
                                 
                                    koostalitluse komponendi tehnilise projekti vastavuse hindamine tehnilise dokumentatsiooni ja punktis 3 osutatud tõendusmaterjali kontrollimise teel koos kavandatud toodangut esindava koostalitluse komponendi näidise ühe või mitme kriitilise osa hindamisega (toote- ja konstruktsioonitüübi kombinatsioon);
                                 
                              
                                    —
                                 
                                 
                                    koostalitluse komponendi tehnilise projekti vastavuse hindamine punktis 3 osutatud tehnilise dokumentatsiooni ja tõendusmaterjali kontrollimise teel ilma näidise hindamiseta (konstruktsioonitüüp).
                                 
                              
                  
                     
                        3.
                     
                     
                        Tootja esitab ELi tüübihindamistaotluse ühele tema valitud teavitatud asutusele.
                        Taotlus peab sisaldama järgmist teavet:
                        
                                    a)
                                 
                                 
                                    tootja nimi ja aadress ning juhul, kui taotluse on esitanud volitatud esindaja, ka tema nimi ja aadress;
                                 
                              
                                    b)
                                 
                                 
                                    kirjalik kinnitus selle kohta, et sama taotlust ei ole esitatud mõnele teisele teavitatud asutusele;
                                 
                              
                                    c)
                                 
                                 
                                    tehniline dokumentatsioon, mis võimaldab hinnata koostalitluse komponendi vastavust õigusaktiga kohaldatavatele nõuetele ning sisaldab riski(de) nõuetekohast analüüsi ja hinnangut. Tehnilises dokumentatsioonis määratakse kindlaks kohaldatavad nõuded ja käsitletakse koostalitluse komponendi projekteerimist, tootmist ja tööpõhimõtet hindamiseks vajalikul määral. Tehniline dokumentatsioon peab vajaduse korral sisaldama vähemalt järgmisi elemente:
                                    
                                                i)
                                             
                                             
                                                koostalitluse komponendi üldine kirjeldus;
                                             
                                          
                                                ii)
                                             
                                             
                                                alusprojekt ning komponentide, alakoostude, elektriskeemide jms tööjoonised ja skeemid;
                                             
                                          
                                                iii)
                                             
                                             
                                                eespool nimetatud tööjoonistest ja skeemidest ning koostalitluse komponendi talitlusest arusaamiseks vajalikud kirjeldused ja selgitused;
                                             
                                          
                                                iv)
                                             
                                             
                                                
                                                   Euroopa Liidu Teatajas avaldatud täielikult või osaliselt kohaldatud harmoneeritud standardite ja/või muude asjakohaste tehniliste spetsifikatsioonide loetelu ning nende lahenduste kirjeldused, mida on kasutatud õigusaktis esitatud oluliste nõuete järgimiseks, kui kõnealuseid harmoneeritud standardeid ei ole kohaldatud. Osaliselt kohaldatud harmoneeritud standardite puhul täpsustatakse tehnilises dokumentatsioonis osad, mida on kohaldatud;
                                             
                                          
                                                v)
                                             
                                             
                                                tehtud projektiarvutuste, läbiviidud hindamiste jms tulemused ning
                                             
                                          
                                                vi)
                                             
                                             
                                                katsearuanded;
                                             
                                          
                              
                                    d)
                                 
                                 
                                    kavandatava toodangu näidiseid. Teavitatud asutus võib nõuda veel lisanäidiseid, kui see on kontrollimiseks vajalik;
                                 
                              
                                    e)
                                 
                                 
                                    tõendusmaterjal tehnilise projekti nõuetele vastavuse kohta. Tõendusmaterjalis tuleb loetleda kõik kasutatud dokumendid, eelkõige juhul, kui asjakohaseid harmoneeritud standardeid ja/või tehnilisi spetsifikatsioone ei ole täielikult kohaldatud. Vajaduse korral sisaldab tõendusmaterjal tootja asjakohases laboris või tootja nimel või vastutusel mõnes teises katselaboris tehtud katsete tulemusi;
                                 
                              
                  
                     
                        4.
                     
                     
                        Teavitatud asutus peab tegema järgmist.
                        Koostalitluse komponendi puhul:
                     
                  
                     
                        4.1.
                     
                     
                        kontrollib tehnilist dokumentatsiooni ja tõendusmaterjali ning hindab koostalitluse komponendi tehnilise projekti nõuetele vastavust;
                        näidis(t)e puhul:
                     
                  
                     
                        4.2.
                     
                     
                        teeb kindlaks, kas need on valmistatud vastavalt tehnilistele dokumentidele ning selgitab välja osad, mis on projekteeritud vastavalt kehtivatele harmoneeritud standarditele ja/või tehnilistele dokumentidele ning osad, mis ei ole projekteeritud vastavalt nimetatud standarditele;
                     
                  
                     
                        4.3.
                     
                     
                        teeb või laseb teha vajalikud hindamised ja katsed, et selgitada välja, kas juhul, kui tootja on otsustanud kasutada asjakohastele harmoneeritud standarditele ja/või tehnilistele spetsifikatsioonidele vastavaid lahendusi, on neid korrektselt rakendatud;
                     
                  
                     
                        4.4.
                     
                     
                        teeb või laseb teha vajalikud hindamised ja katsed, et selgitada välja, kas tootja otsused vastavad asjaomase õigusakti olulistele kohaldatavatele nõuetele, kui asjakohastele harmoneeritud standarditele ja/või tehnilistele spetsifikatsioonidele vastavaid lahendusi ei ole rakendatud;
                     
                  
                     
                        4.5.
                     
                     
                        lepib tootjaga kokku hindamiste ja katsete teostamise asukoha.
                     
                  
                     
                        5.
                     
                     
                        Teavitatud asutus koostab hindamisaruande, kuhu on märgitud punkti 4 kohaselt tehtud toimingud ja nende tulemused. Ilma et see piiraks nende kohustusi teavitavate asutuste ees, avalikustab teavitatud asutus nimetatud aruande sisu kas täielikult või osaliselt ainult tootja loal.
                     
                  
                     
                        6.
                     
                     
                        Kui tüüp vastab koostalitluse komponendi suhtes kohaldatava konkreetse õigusakti nõuetele, väljastab teavitatud asutus tootjale ELi tüübihindamissertifikaadi. Sertifikaat sisaldab tootja nime ja aadressi, hindamise järeldusi, selle kehtivuse tingimusi (kui need on määratud) ning heakskiidetud tüübi identifitseerimiseks vajalikke andmeid. Sertifikaadil võib olla üks või mitu lisa.
                        Sertifikaat ja selle lisad sisaldavad kogu asjakohast teavet, mis võimaldab hinnata valminud koostalitluse komponendi vastavust kontrollitud tüübile, seda komponenti hinnata ja teha kasutuskontrolli.
                        Kui tüüp ei vasta asjaomase õigusaktiga kohaldatavatele nõuetele, keeldub teavitatud asutus ELi tüübihindamissertifikaati välja andmast ning teeb selle taotlejale teatavaks keeldumist üksikasjalikult põhjendades.
                     
                  
                     
                        7.
                     
                     
                        Teavitatud asutus hindab muutusi üldtunnustatud tehnilises tasemes, mis näitab seda, et kinnitatud tüüp võib mitte enam vastata õigusaktiga kohaldatavatele nõuetele, ning otsustab, kas selline muutus nõuab edasisi uuringuid. Kui uuringud on vajalikud, teatab teavitatud asutus sellest tootjale.
                        Tootja teatab ELi tüübihindamissertifikaadiga seotud tehnilist dokumentatsiooni haldavale teavitatud asutusele kõigist heakskiidetud tüübi muudatustest, mis võivad mõjutada koostalitluse komponendi vastavust õigusakti olulistele nõuetele või sertifikaadi kehtivustingimusi. Sellised muudatused tuleb täiendavalt heaks kiita ja vormistada esialgse ELi tüübihindamissertifikaadi lisana.
                     
                  
                     
                        8.
                     
                     
                        Kõik teavitatud asutused teatavad oma teavitavatele asutustele ELi tüübihindamissertifikaadi ja/või selle lisade väljastamisest või tühistamisest ja teevad teavitavatele asutustele regulaarselt või nende taotluse korral kättesaadavaks nimekirja sertifikaatidest ja/või nende lisadest, mille andmisest keelduti, mis peatati või mida piirati muul viisil.
                        Kõik teavitatud asutused teatavad teistele teavitatud asutustele ELi tüübihindamissertifikaatidest ja/või nende lisadest, mille andmisest keelduti, mis tühistati, peatati või mida piirati muul viisil, ning taotluse korral ka väljastatud sertifikaatidest ja/või nende lisadest.
                        Komisjon, liikmesriigid ja teised teavitatud asutused võivad taotluse korral saada ELi tüübihindamissertifikaadi ja/või selle lisade koopia. Komisjon ja liikmesriigid võivad taotluse korral saada tehnilise dokumentatsiooni ja teavitatud asutuse tehtud hindamiste tulemuste koopia. Teavitatud asutus hoiab ELi tüübihindamissertifikaadi, selle lisad ja täiendused ning tootja dokumentatsiooni sisaldava tehnilise toimiku koopia alles kuni nimetatud sertifikaadi kehtivusaja lõpuni.
                     
                  
                     
                        9.
                     
                     
                        Tootja säilitab riiklike ametiasutuste jaoks kättesaadavana ELi tüübihindamissertifikaati ja selle lisade ning täienduste koopiat koos tehnilise dokumentatsiooniga vähemalt kümne aasta jooksul pärast koostalitluse komponendi turulelaskmist.
                     
                  
                     
                        10.
                     
                     
                        Tootja volitatud esindaja võib esitada punktis 3 osutatud taotluse ning täita punktides 7 ja 9 sätestatud kohustusi, kui need on volituses ära märgitud.
                     
                  III.   Moodul C – tootmise sisekontrollil põhinev tüübivastavus
            
            
                     
                        1.
                     
                     
                        Tootmise sisekontrollil põhinev tüübivastavus on vastavushindamismenetluse osa, mille puhul tootja täidab punktides 2 ja 3 sätestatud kohustusi ning tagab ja kinnitab, et asjaomased koostalitluse komponendid vastavad ELi tüübihindamissertifikaadis kirjeldatud tüübile ja nende suhtes kohaldatava õigusakti nõuetele.
                     
                  
                     
                        2.
                     
                     
                        Tootmine
                        Tootja võtab kõik vajalikud meetmed, et koostalitluse komponendi tootmisprotsess ja selle kontrollimine tagaksid toote vastavuse ELi tüübihindamissertifikaadis kirjeldatud tüübile ja nende suhtes kohaldatava õigusakti nõuetele.
                     
                  
                     
                        3.
                     
                     
                        Vastavusmärgis ja vastavusdeklaratsioon
                        
                                    3.1.
                                 
                                 
                                    Nagu õigusaktiga ette nähtud, kinnitab tootja nõutud vastavusmärgise igale üksikule koostalitluse komponendile, mis vastab ELi tüübihindamissertifikaadis kirjeldatud tüübile ja asjaomase õigusaktiga kohaldatavatele nõuetele.
                                 
                              
                                    3.2.
                                 
                                 
                                    Tootja koostab iga koostalitluse komponendi mudeli kohta kirjaliku vastavusdeklaratsiooni ja säilitab seda riiklike ametiasutuste jaoks kättesaadavana kümne aasta jooksul pärast koostalitluse komponendi turulelaskmist. Vastavusdeklaratsioonis määratakse kindlaks koostalitluse komponendi mudel, mille kohta see koostati.
                                    Vastavusdeklaratsiooni koopia tehakse asjaomaste asutuste nõudmise korral neile kättesaadavaks.
                                 
                              
                  
                     
                        4.
                     
                     
                        Volitatud esindaja
                        Punkti 3 kohaseid tootja kohustusi võib täita tema nimel ja vastutusel tema volitatud esindaja, kui need on volituses ära märgitud.
                     
                  IV.   Katse spetsifikatsioonid
            
            Käesoleva rakendusmääruse I lisa punktis 1 ja direktiivi (EL) 2019/520 artikli 5 lõikes 4 osutatud nõuete rakendamise vastavushindamisel võib kasutada järgmisi katsete spetsifikatsioone:
            
                        —
                     
                     
                        käesoleva rakendusmääruse I lisa punkti 1 alapunkt a, milles käsitletakse sihtotstarbelisel lähitoimesidel (DSRC) põhinevaid maksutehinguid: vastavalt EN 15876-1:2016, (2) ETSI TS 102 708–1-1:2010, (3) ETSI TS 102 708–1-2:2010, (4) ETSI TS 102 708–2-1:2013 (5) ja ETSI TS 102 708–2-2:2018 (6);
                     
                  
                        —
                     
                     
                        käesoleva rakendusmääruse I lisa punkti 1 alapunkt b, milles käsitletakse vastavuse kontrollimist reaalajas: EN ISO 13143-1:2016 (7);
                     
                  
                        —
                     
                     
                        käesoleva määruse I lisa punkti 1 alapunkt c, milles käsitletakse lokaliseerimise toetamist: EN ISO 13140-1:2016 (8).
                     
                  V.   Kasutussobivus (teenuse koostalitlusvõime)
            
            Koostalitluse komponentide kasutussobivust hinnatakse nende komponentide kasutuse ja toimimise põhjal, mis on vastavalt integreeritud selle teemaksu koguja EETSi teemaksusüsteemi (sh katsekeskkondadesse), kelle piirkonnas seadmestikuga sõiduk kindlaksmääratud töötamisajal peab liikuma. Kasutussobivuse hindamine võib hõlmata EETSi piirkonnas eelnevalt kindlaksmääratud katseid või tegelikke kasutajaid hõlmavaid katseprojekte. Teemaksu koguja või tema volitatud esindaja, samuti EETSi osutaja, tootja või volitatud esindaja ja teavitatud asutus, kellele EETSi osutaja on taotluse esitanud, peavad järgima kõiki asjaomast EETSi piirkonda käsitlevas teatises kindlaks määratud ning mõõdetavatel kriteeriumidel või parameetritel põhineva kasutussobivuse hindamise etappe kooskõlas II lisaga.
            Selleks et anda kasutuskogemuse alusel selline hinnang koostalitluse komponentide kasutusaegse koostalitlusvõime kohta, teevad tootja, EETSi osutaja või volitatud esindaja otsest koostööd teemaksu koguja(te)ga või esitavad taotluse teavitatud asutusele vastavalt punktides a ja b sätestatud nõuetele. Asjaomane teemaksu koguja võib nõuda, et katsed ja/või katseprojektid tehtaks teemaksu koguja pakutava taristu abil, olenemata sellest, kas EETSi osutaja otsustab teha otsest koostööd teemaksu kogujaga või esitab taotluse teavitatud asutusele.
            
                        a)
                     
                     
                        Kui EETSi osutaja teeb otsest koostööd teemaksu koguja(te)ga, kelle piirkonnas sellise seadmestikuga sõidukid hakkavad liikuma, kohaldatakse järgmist.
                        Tootja, EETSi osutaja või volitatud esindaja peab tegema järgmist:
                        
                                    1)
                                 
                                 
                                    esitama katsetamiseks või võtma kasutusele ühe või mitu asjaomase koostalitlusvõime komponendi või komponentide näidist, nagu teemaksu koguja(d) on ette näinud;
                                 
                              
                                    2)
                                 
                                 
                                    kontrollima koostalitluse komponentide kasutusaegset toimimist teemaksu koguja(te)ga kokku lepitud ja tema (nende) järelevalve all toimuva menetluse korras;
                                 
                              
                                    3)
                                 
                                 
                                    tõendama teemaksu koguja(te)le, et koostalitluse komponendid vastavad kõigile kõnealus(t)e teemaksu kehtestaja(te) esitatud koostalitlusnõuetele;
                                 
                              
                                    4)
                                 
                                 
                                    koostama kasutussobivuse deklaratsiooni, mis on tingimuseks kasutussobivuse tõendi saamisele teemaksu koguja(te)lt. Kasutussobivuse deklaratsioon hõlmab teemaksu koguja(te) hinnangut EETSi koostalitluse komponentide kasutussobivuse kohta kõnealus(t)e teemaksu koguja(te) EETSi keskkonnas.
                                 
                              Teemaksu koguja peab tegema järgmist:
                        
                                    1)
                                 
                                 
                                    selgelt kindlaks määrama kasutuskogemusel põhineva kontrollimise kava;
                                 
                              
                                    2)
                                 
                                 
                                    kiitma heaks kasutusaegse toimimise seiremenetluse oma teemaksupiirkondades ja tegema konkreetsed vastavustõendamised;
                                 
                              
                                    3)
                                 
                                 
                                    andma hinnangu kasutusaegsele koostalitlusvõimele oma süsteemiga;
                                 
                              
                                    4)
                                 
                                 
                                    koostalitluse komponentide eduka toimimise korral tõendama nende kasutussobivust oma teemaksupiirkondades;
                                 
                              
                  
                        b)
                     
                     
                        Kui EETSi osutaja esitab taotluse teavitatud asutusele, peab tootja, EETSi osutaja või volitatud esindaja tegema järgmist:
                        
                                    1)
                                 
                                 
                                    esitama katsetamiseks või võtma kasutusele ühe või mitu asjaomase koostalitluse komponendi või komponentide esindavat näidist, nagu teemaksu koguja(d) on ette näinud ja kindlaks määranud;
                                 
                              
                                    2)
                                 
                                 
                                    kontrollima koostalitluse komponentide kasutusaegset toimimist teavitatud asutusega kokku lepitud ja tema järelevalve all toimuva menetluse korras;
                                 
                              
                                    3)
                                 
                                 
                                    tõendama teavitatud asutusele, et koostalitluse komponent vastab (või komponendid vastavad) kõigile teemaksu koguja(te) kehtestatud koostalitlusnõuetele, sealhulgas kasutuskogemuse tulemustele;
                                 
                              
                                    4)
                                 
                                 
                                    koostama EÜ kasutussobivuse deklaratsiooni, mis on tingimuseks kasutussobivuse sertifikaadi saamisele teavitatud asutuselt. EÜ kasutussobivuse deklaratsioon hõlmab teavitatud asutuse hinnangut/otsust EETSi koostalitluse komponentide kasutussobivuse kohta valitud teemaksu koguja(te) EETSi piirkonnas ja maksukogumisteenuse keskkonnas ning – eelkõige juhul, kui kaasatud on liidesed – vastavuse kohta tehnilistele ja eelkõige talitluslikele kirjeldustele, mida tuleb kontrollida.
                                 
                              Teavitatud asutus peab tegema järgmist:
                        
                                    1)
                                 
                                 
                                    võtma arvesse EÜ vastavusdeklaratsiooni kirjeldustele vastavust ning teemaksu koguja(te) EETSi piirkonda käsitlevas teatises sätestatud nõudeid;
                                 
                              
                                    2)
                                 
                                 
                                    korraldama koostööd asjakohas(t)e teemaksu koguja(te)ga;
                                 
                              
                                    3)
                                 
                                 
                                    kontrollima kasutuskogemuse tehnilisi dokumente ja kehtivuse valideerimise kava;
                                 
                              
                                    4)
                                 
                                 
                                    kiitma heaks kasutusaegse toimimise seiremenetluse ja tegema asjakohast järelevalvet;
                                 
                              
                                    5)
                                 
                                 
                                    andma hinnangu koostalitluse toimimisele teemaksu kehtestaja(te) süsteemi ja tööprotsesside suhtes;
                                 
                              
                                    6)
                                 
                                 
                                    andma koostalitluse komponentide eduka toimimise korral välja kasutussobivuse sertifikaadi;
                                 
                              
                                    7)
                                 
                                 
                                    esitama koostalitluse komponendi või komponentide ebaõnnestunud toimimise korral selgitava aruande. Aruandes arvestatakse ka probleeme, mis võivad tekkida juhul, kui teemaksu koguja süsteemid ja protsessid ei ole kooskõlas asjakohaste standardite ja tehniliste kirjeldustega. Vajaduse korral esitatakse aruandes soovitused küsimuste lahendamiseks.
                                 
                              
                  VI.   Kirjeldustele vastavuse ja kasutussobivuse deklaratsioonide sisu ja vorm
            
            
                     
                        1.
                     
                     
                        EÜ vastavusdeklaratsiooni sisu
                        EÜ vastavusdeklaratsiooniga kinnitatakse, et direktiivi (EL) 2019/520 artikli 15 lõigete 4, 5 ja 6 nõuded on täidetud.
                        EÜ vastavusdeklaratsiooni puhul tuleb järgida käesoleva osa punktis 2 esitatud näidise ülesehitust. Vastavusdeklaratsioon sisaldab käesoleva lisa asjakohastes moodulites kindlaksmääratud elemente ja seda tuleb pidevalt uuendada. Vastavusdeklaratsioon tõlgitakse keelde või keeltesse, mida nõuab liikmesriik, kus koostalitluse komponent turule lastakse või kättesaadavaks tehakse.
                        EÜ vastavusdeklaratsiooni koostamisega võtab tootja endale vastutuse koostalitluse komponendi nõuetelevastavuse eest.
                     
                  
                     
                        2.
                     
                     
                        EÜ vastavusdeklaratsiooni vorm
                        
                                    1)
                                 
                                 
                                    Nr … (koostalitluse komponendi kordumatu identifitseerimisnumber):
                                 
                              
                                    2)
                                 
                                 
                                    Tootja või tema volitatud esindaja nimi ja aadress:
                                 
                              
                                    3)
                                 
                                 
                                    Käesolev vastavusdeklaratsioon on välja antud tootja (või paigaldaja) ainuvastutusel:
                                 
                              
                                    4)
                                 
                                 
                                    Deklaratsioonil esitatud toode (koostalitluse komponendi identifitseerimisnumber, mis võimaldab toodet jälgida; võib olla lisatud foto, kui see on asjakohane):
                                 
                              
                                    5)
                                 
                                 
                                    Deklaratsioonil esitatud eespool kirjeldatud toode vastab järgmistele asjaomastele liidu ühtlustatud õigusaktidele: …
                                 
                              
                                    6)
                                 
                                 
                                    Viited kasutatud harmoneeritud standarditele või viited muudele tehnilistele kirjeldustele, millele vastavust deklareeritakse:
                                 
                              
                                    7)
                                 
                                 
                                    Vajaduse korral: teavitatud asutus … (nimi, number) … teostas … (tegevuse kirjeldus) … ja andis välja sertifikaadi: …
                                 
                              
                                    8)
                                 
                                 
                                    Lisateave:
                                 
                              
                  Alla kirjutanud (kelle eest ja nimel): …
            (väljaandmise koht ja kuupäev):
            (nimi, ametinimetus) (allkiri):
            EÜ kasutussobivuse deklaratsioon ja selle juurde kuuluv dokumentatsioon peavad olema varustatud kuupäeva ja allkirjaga.
            Deklaratsioonid peavad olema juhenditega samas keeles ja sisaldama järgmist:
            
                        a)
                     
                     
                        viited asjakohastele õigusaktidele;
                     
                  
                        b)
                     
                     
                        tootja, EETSi osutaja või liidus asutatud volitatud esindaja nimi ja aadress (volitatud esindaja ärinimi ja täielik aadress ning tootja ärinimi);
                     
                  
                        c)
                     
                     
                        koostalitluse komponendi või komponentide kirjeldus (mark, tüüp, versioon jne);
                     
                  
                        d)
                     
                     
                        kirjeldustele vastavuse või kasutussobivuse deklaratsiooni aluseks oleva menetluse kirjeldus;
                     
                  
                        e)
                     
                     
                        kõik asjaomased nõuded, millele koostalitluse komponendid vastavad, ning eelkõige nende kasutustingimused;
                     
                  
                        f)
                     
                     
                        vajaduse korral kirjeldustele vastavuse või kasutussobivuse hindamise menetlusega seotud teemaksu koguja(te)/teavitatud asutus(t)e nimi ja aadress;
                     
                  
                        g)
                     
                     
                        vajaduse korral viide tehnilistele kirjeldustele;
                     
                  
                        h)
                     
                     
                        andmed allakirjutanud isiku kohta, keda on volitatud võtma kohustusi tootja või tema liidus asutatud volitatud esindaja nimel.
                     
                  
               (1)  Euroopa Parlamendi ja nõukogu 9. juuli 2008. aasta otsus nr 768/2008/EÜ toodete turustamise ühise raamistiku kohta ja millega tunnistatakse kehtetuks nõukogu otsus 93/465/EMÜ (ELT L 218, 13.8.2008, lk 82).
            
               (2)  Elektrooniline tasu kogumine – sõiduki seadmestiku ja teeäärsete seadmete standardile EN 15509 vastavuse hindamine
            
               (3)  Intelligentsed transpordisüsteemid (ITS); RTTT; Tööstus-, teadus- ja meditsiiniseadmetele (ISM) ette nähtud raadiosagedusalas 5,8 GHz töötavate HDR (High Data Rate) andmeedastusseadmete katsespetsifikatsioonid; osa 1: Andmelülikiht; allosa 1: Protokolli rakendamise nõuetelevastavuse teate (Protocol Implementation Conformance Statement, PICS) pro forma spetsifikatsioon.
            
               (4)  Intelligentsed transpordisüsteemid (ITS); RTTT; tööstus-, teadus- ja meditsiiniseadmetele (ISM) ette nähtud raadiosagedusalas 5,8 GHz töötavate HDR (High Data Rate) andmeedastusseadmete katsespetsifikatsioonid; osa 1: Andmelülikiht; allosa 2: Katsekogumi struktuur ja katse eesmärgid (Test Suite Structure and Test Purposes, TSS&TP).
            
               (5)  Intelligentsed transpordisüsteemid (ITS); RTTT; tööstus-, teadus- ja meditsiiniseadmetele (ISM) ette nähtud raadiosagedusalas 5,8 GHz töötavate HDR (High Data Rate) andmeedastusseadmete katsespetsifikatsioonid; osa 2: Rakenduskiht; allosa 1: Protokolli rakendamise nõuetelevastavuse teate (Protocol Implementation Conformance Statement, PICS) pro forma spetsifikatsioon.
            
               (6)  Intelligentsed transpordisüsteemid (ITS); RTTT; tööstus-, teadus- ja meditsiiniseadmetele (ISM) ette nähtud raadiosagedusalas 5,8 GHz töötavate HDR (High Data Rate) andmeedastusseadmete katsespetsifikatsioonid; osa 2: Rakenduskiht; allosa 2: Katsekogumi struktuur ja katse eesmärgid (Test Suite Structure and Test Purposes, TSS&TP).
            
               (7)  Elektrooniline tasu kogumine – sõiduki seadmestiku ja teeäärsete seadmete standardile ISO 12813 vastavuse hindamine – osa 1: Katsekogumi struktuur ja katse eesmärgid.
            
               (8)  Elektrooniline tasu kogumine — sõiduki seadmestiku ja teeäärsete seadmete standardile ISO 13141 vastavuse hindamine – osa 1: Katsekogumi struktuur ja katse eesmärgid.